
“Būvmateriālu un tehnisko palīgmateriālu iegāde Pašvaldības īpašumu pārvaldīšanas centra vajadzībām”

	Pasūtītāja prasības
	Iesniedzamie dokumenti

	1.
	Pretendentam jābūt reģistrētam komercreģistrā, Valsts ieņēmumu dienestā kā saimnieciskās darbības veicējam vai līdzvērtīgā reģistrā ārvalstīs atbilstoši attiecīgās (izcelsmes) valsts atbilstošo normatīvo aktu prasībām.
Ja piedāvājumu iesniedz personu apvienība, tai:
· Jāreģistrējas Latvijas Republikas Uzņēmumu reģistrā; vai
kopā ar piedāvājumu Pasūtītājam ir jāiesniedz savstarpēji noslēgtā sabiedrības līguma kopija vai vienošanās, kurā noteikts personu apvienības dalībnieku atbildības sadalījums līgumā noteikto saistību sekmīgai izpildei un skaidrojums par tiem personu apvienības dalībniekiem uz kuru saimnieciskajām, finansiālajām, tehniskajām un profesionālajām iespējām Pretendents balstās.
	Latvijas Republikā reģistrētajiem pretendentiem (juridiskām un fiziskām personām) reģistrācijas fakts tiks pārbaudīts publiskajās datubāzēs.
Ārvalstī reģistrētam pretendentam jāiesniedz attiecīgās valsts kompetentas institūcijas izsniegts dokuments vai tā kopija, kas apliecina, ka Pretendents ir reģistrēts atbilstoši attiecīgās valsts normatīvo aktu prasībām.


	2.
	Pretendentam pēdējā noslēgtā finanšu gada pārskatā ir pozitīvs pašu kapitāls.

Šajā punktā minētā prasība attiecas uz tiem piegādātāju apvienības dalībniekiem vai personām, uz kuru saimnieciskajām un finansiālajām iespējām piegādātājs balstās un kuri būs finansiāli atbildīgi par līguma izpildi.
	Pretendentam tā piedāvājumā jāpievieno pēdējā noslēgtā finanšu gada pārskata bilance, PZA vai jebkurš līdzvērtīgs dokuments, kas pierāda, ka pretendentam vai personām, uz kuru saimnieciskajām un finansiālajām iespējām piegādātājs balstās un kuri būs finansiāli atbildīgi par līguma izpildi, ir pozitīvs pašu kapitāls.

	3.
	Pretendentam iepriekšējo trīs gadu laikā (2022., 2023. un 2024.gadā) un 2025.gadā līdz piedāvājumu iesniegšanas termiņa beigām ir pieredze viena vai vairāku līgumu izpildē, kuru ietvaros tika nodrošināta būvmateriālu iegāde vai piegāde un kopējā izpildīto līgumu vērtība nav mazāka par 20 000,00 euro (divdesmit tūkstoši euro, 0 centi), neieskaitot PVN.

Ja piedāvājumu iesniedz piegādātāju apvienība, prasību attiecībā uz tehniskajām un profesionālajām spējām var izpildīt kāds no piegādātāju apvienības dalībniekiem vai vairāki piegādātāju apvienības dalībnieki kopā.
	Informācija par Pretendenta pieredzi jānorāda Nolikuma 4.pielikumā “Informācija par Pretendenta profesionālo pieredzi”, kam pievienotas dokumentu kopijas, kas apliecina sniegtās informācijas patiesumu, piemēram,  līgums, pasūtītāja atsauksme vai kāds cits dokuments, kas apliecina Pretendenta pieredzi.

